REPUBLIKA HRVATSKA Razina: 22

ZADARSKA ŽUPANIJA RKP: 35118

OPĆINA PRIVLAKA Žiro račun: 2390001 1857400004

Matični broj: 02690314

Ivana Pavla II 46

23 233 Privlaka OIB: 86291327705

Šifra djelatnosti: 8411

**BILJEŠKE**

**UZ FINANCIJSKE IZVJEŠTAJE ZA 2019. GODINU**

Financijsko izvješće za razdoblje od 01. siječnja do 31. prosinca 2019. godine sastavlja se sukladno Pravilniku o financijskom izvještavanju u proračunskom računovodstvu ( NN broj: 3/15, 93/15, 135/15, 2/17, 28/17 i 112/18) te Okružnici o predaji financijskih izvještaja jedinica lokalne i područne (regionalne) samouprave, proračunskih i izvanproračunskih korisnika proračuna jedinca lokalne i područne (regionalne) samouprave za razdoblje od 1. siječnja do 31. prosinca 2019. godine, objavljene od strane Ministarstva financija 09. siječnja 2020. godine.

U obrascu PR-RAS prikazuju se podaci ostvarenja u izvještajnom razdoblju prethodne godine i uspoređuju se sa podacima izvršeno tekuće godine i u bilješkama uz obrazac PR-RAS potrebno je navesti razloge zbog kojih je došlo do većih odstupanja od ostvarenja u izvještajnom razdoblju u odnosu na prethodnu godinu.

Obrazac PR-RAS jedinice lokalne i područne (regionalne) samouprave obuhvaća prihode i primitke te rashode i izdatke proračuna.

U rashode su uključeni i plaćeni rashodi proračunskom korisniku Općine Privlaka koji se financiraju iz prihoda i primitaka proračuna.

Stanje novčanih sredstava na žiro računu na dan 31. prosinca 2019.g iznosi 9.173.323,48 kn.

Stanje novčanih sredstava u blagajni na dan 31. prosinca 2019.g. iznosi 567,62 kn.

Odgovorna osoba proračuna JLP® S je općinski načelnik Gašpar Begonja, dipl.ing.

Osoba koja je sastavila Bilješke uz financijske izvještaje je Viši stručni suradnik za proračun, financije i računovodstvo Katarina Šango, struč.spec.oec.

1. **Bilješke uz Izvještaj o prihodima i rashodima, primicima i izdacima (Obrazac: PR-RAS)**

**1.1. PRIHODI**

Prihodi poslovanja u izvještajnom razdoblju ostvareni su u iznosu od 16.372.229 kn (AOP 001) što je 21,0 % više u odnosu na 2018. godinu, dok su prihodi od prodaje nefinancijske imovine ostvareni u iznosu od 177.608 kn (AOP 289) što je 168,8% više u odnosu na prethodnu proračunsku godinu.

Značajno odstupanje ostvarenih prihoda u odnosu na prethodnu godinu odnosi se na:

**- pomoći iz inozemstva i od subjekata unutar općeg proračuna (AOP 045 )** koje su ostvarene u iznosu od 386.144 kn što je 190,7 % više u odnosu na 2018. godinu, a odnose se na:

a) tekuće pomoći iz Županijskog proračuna u iznosu od 101.900 kn od koji se 100.000 kn odnose za sanaciju pomorskog dobra, dok je 1.900 kn dodijeljeno korisnicima centra za socijalnu skrb za ogrjev;

b) kapitalne pomoći iz Državnog proračuna RH (EU Fondovi) u iznosu od 284.244 kn a odnose se na kapitalnu pomoć Ministarstva za demografiju, obitelj, mlade i socijalnu politiku za rekonstrukciju prostora Dječjeg vrtića „Sabunić“;

**- prihodi od zakupa i iznajmljivanja imovine (AOP 085)** ostvareni su u iznosu od 51.752 kn što je 115,5% više u odnosu na 2018. godinu budući da je poslovni prostor zvan „Starački“ koji je u vlasništvu općine Privlaka dan u zakup na period od 10 godina, kao i građevinsko zemljište radi skladištenja strojeva i opreme za obavljanje građevinske djelatnosti Glavan d.o.o.

**- ostali prihodi od nefinacijske imovine (AOP 089)** odnose se na naknadu za nezakonito zadržavanje zgrade u prostoru te su ostvareni u iznosu od 30.819 kn što je 39,2 % manje u odnosu na prethodnu godinu budući da je proces legalizacije bespravno sagrađenih objekata pri kraju;

- **ostali nespomenuti prihodi (AOP 116 )** ostvareni su u iznosu od 244.298 kn te su manji za 44,8 % u odnosu na prethodnu godinu budući da je u prethodnoj godini ostvaren prihod od legalizacije zemljišta kojeg u ovoj godini nije bilo;

- **komunalni doprinosi i naknade** **(AOP 119)** ostvareni su u iznosu od 5.877.933 kn što je 64,1% više u odnosu na prethodnu proračunsku godinu jer su u 2019. godini slane opomene kao i ovrhe za komunalnu naknadu te komunalni doprinos;

- **ostali prihodi (AOP 147)** ostvareni su u iznosu od u iznosu 697.281 kn te je vidljivo veliko odstupanje u odnosu na prethodnu godinu iz razloga što je ostvaren prihod od Hrvatskih šuma po presudi u iznosu od 572.815 kn, povrat više plaćene kotizacije za seminar u iznosu od 125 kn, povrat isplaćenih stipendija zbog odustajanja od školovanja u iznosu od 7.200 kn, uplata 2.kv. Hrv. Šuma u iznosu od 1.514 kn, te uplate po Rješenjima općinskog suda u Zadru u iznosu od 115.626 kn.

* 1. **RASHODI**

Rashodi poslovanja za izvještajno razdoblje ostvareni su u iznosu od 14.991.458 kn (AOP 148) što je 25,5 % više u odnosu na 2018. godinu.

Veća odstupanja u odnosu na prethodnu proračunsku godinu su kod sljedećih rashoda:

**- ostali rashodi za zaposlene (AOP 155** ) ostvareni su u iznosu od 89.671 kn što je 39,0 % manje u odnosu na 2018. godinu iz razloga što je u prethodnoj godini isplaćena otpremnina dvojici djelatnika, kao i jubilarne nagrade;

**- naknade troškova zaposlenima (AOP 161 )** ostvareni su u iznosu od 43.510 kn što je za 8,4 % više u odnosu na prethodnu godinu jer je bio znatno veći broj službenih putovanja kao i stručnog usavršavanja zaposlenika;

**- rashodi za materijal i energiju (AOP 166)** ostvareni su iznosu od 982.133 kn što je 55,4 % više u odnosu na prethodnu godinu a najveće odstupanje odnosi se na materijal i dijelove za tekuće i investicijsko održavanje za nabavku rasvjetnih tijela za javnu rasvjetu koji su uništeni vremenskom neprilikom;

- **rashodi za usluge (AOP 174)** ostvareni su u iznosu od 8.807.995 kn što je 19,8% više u odnosu na prethodnu godinu. Najznačajnija odstupanja se odnose na usluge telefona i pošte, te na zdravstvene i veterinarske usluge iz razloga što je veći broj djelatnika koristio svoje pravo na sistematski pregled. Također, došlo je i do povećanja rashoda za ostale usluge koja se odnose na povećanje naknade poreznoj upravi, te povećanje troškova najma WC kabina za plaže te prilikom održavanja manifestacija;

**- financijski rashodi (AOP 193)** i ostvareni su u iznosu od 32.314 kn što je za 73,7 % više u odnosu na 2018. godini iz razloga što je sa Hrvatskom poštom sklopljen Ugovor o poslovnoj suradnji za preuzimanje troškova naknade za uplate obveza prema općini Privlaka umjesto obveznika koje su izvršene u poštanskom uredu Privlaka;

**- subvencije poljoprivrednicima i obrtnicima (AOP 219)** rashodi subvencija poljoprivrednicima u 2019. godini, za razliku od prethodne godine nisu ostvareni budući da isti nisu ni planirani;

**- pomoći unutar općeg proračuna (AOP 221 )** ostvareni su u iznosu od 595.423 kn što je za 23,9 % više u odnosu na prethodnu godinu a odnose se na financiranje Dječjeg vrtića Sabunić čiji je osnivač Općina Privlaka te na kapitalnu donaciju općoj bolnici Zadar u iznosu od 20.000,00 kn.

**- naknade građanima i kućanstvima u novcu (AOP 254)** ostvareni su u iznosi od 478.761 kn što je za 55,4 % više u odnosu na 2018. godinu zbog većeg broja isplaćenih naknada za novorođeno dijete, zatim stipendija, sufinanciranja nabavke udžbenika osnovnoškolcima, te većeg broja isplaćenih pomoći obiteljima i kućanstvima;

**-ostali rashodi (AOP 257 )** ostvareni su u iznosu od 2.290.492 kn što je za 129,6 % više u odnosu na 2018. godinu, a odnose se na tekuće donacije udrugama u kulturi, u športu, javne usluge ( protupožarna zaštita), tekuće donacije političkim strankama, udruge civilnog društva, te kapitalnu donaciju OB Zadar, kapitalnu donaciju zatvoru u Zadru, a do velikog odstupanja došlo je zbog isplaćene kapitalne pomoći za sustav kanalizacije u iznosu od 1.233.444 kn.

Rashodi za nabavu nefinancijske imovine ostvareni su u iznosu od 2.092.094 kn (AOP 341) što je 59,3 % manje u odnosu na 2018. godinu a odnose se na :

**- rashode za nabavu neproizvedene dugotrajne imovine (AOP 342 )** ostvareni su u iznosu od 288.250 kn a odnose se rekonstrukciju prostora Dječjeg vrtića „Sabunić“.

**- rashode za nabavu proizvedene dugotrajne imovine (AOP 354 )** ostvareni su u iznosi od 1.803.844 kn a najznačajnija odstupanja u odnosu na prethodnu godinu odnose se na građevinske objekte točnije na gradnju kipa „Sabunjar“, te na Sportski centar Šumica, zatim na uredsku opremu i namještaj te opremu za održavanje i na nabavu službenog automobila marke Škoda Yeti.

**- rashodi za dodatna ulaganja na nefinancijskoj imovini (AOP 393 )** u odnosu na prethodnu proračunsku godinu nisu ostvareni budući da isti nisu i planirani.

**Izdataka za financijsku imovinu i otplate zajmova (AOP 518)** u 2019. godini nije bilo.

1. **Bilješke uz bilancu (Obrazac: BIL)**

Prema Pravilniku o izmjenama Pravilnika o financijskom izvještavanju u proračunskom računovodstvu (NN 112/18) obvezne Bilješke uz Bilancu su :

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina
2. Popis sudskih sporova u tijeku

Tablica 1: Popis ugovornih odnosa i slično koji uz ispunjenje određenih uvjeta, mogu postati obveza ili imovina



Evidencijom izvanbilančnih zapisa uspostavljen je pregled ugovornih odnosa i slično koji uz ispunjenje određenih uvjeta, mogu postati obveza ili imovina općine Privlaka a odnose se na dana/primljena jamstva – zadužnice kao instrumenti osiguranja plaćanja koje na dan 31.12.2019. godine iznose 3.120.000,00 kn

Tablica 2: Popis sudskih sporova u tijeku



Popis sudskih sporova u tijeku u kojima se općina Privlaka pojavljuje kao Tuženik, koji za općinu Privlaka mogu postati obveza odnosno rashod na dan 31.12.2019. godine iznose 23.524.260,12 kn.

**Neproizvedena dugotrajna imovina (AOP 003)** iznosi 21.235.909 kn te je povećana u odnosu na početno stanje 2019. godine za 163,8 %. Značajno povećanje odnosi se na materijalnu imovinu točnije na građevinsko zemljište, te nogometno igralište Sabunjar koja je temeljem procijenjene vrijednosti unesena u poslovne knjige budući da do sad nije bila evidentirana;

**Proizvedena dugotrajna imovina (AOP 007)** iznosi 22.574.676 kn što je povećanje za 2,0 % u odnosu na početno stanje 2019. godine. Značajna povećanja odnose se na prijevozna sredstva u cestovnom prometu (AOP 025) budući da je kupljen službeni automobil, te na ispravak vrijednosti prijevoznih sredstava jer je u prethodnoj 2018. godini kupljen službeni automobil te je izvršen obračun ispravka vrijednosti;

**Nematerijalna proizvedena imovina (AOP 040)** iznosi 6.907.277 kn što je 29,7 % više u odnosu na početno stanje, a povećanje se odnosi na dokumente prostornog uređenja te na projektnu dokumentaciju;

**Financijska imovina (AOP 063)** iznosi 18.531.055 kn te je na kraju 2019. godini došlo do povećanja financijske imovine za 15,6 % u odnosu na početak godine, a odnosi se na:

a) novac na računu kod tuzemnih poslovnih banaka u iznosu od 9.173.323 kn;

b) novac u blagajni u iznosu od 568 kn;

c) dionice i udjeli u glavnici trg. Društava u javnom sektoru u iznosu od 888.000,00 kn;

d) potraživanja za poreze u iznosu od 1.600.809 kn značajno su se povećala budući da su uključena i potraživanja za Porez na promet nekretnina temeljem dostavljenih podataka od Porezne uprave koja do sad nisu bila evidentirana, te je za iste temeljem Pravilnika o proračunskom računovodstvu napravljen i ispravak vrijednosti potraživanja;

e) potraživanja za prihode od imovine u iznosu od 87.243 kn, a odnose se na neplaćena potraživanja za koncesijska odobrenja i potraživanja od iznajmljivanja imovine;

f) potraživanja za upravne i adm. Pristojbe, pristojbe po posebnim propisima i naknade u iznosu od 7.993.400 kn a odnose se na naknade za zakup javne površine, komunalne naknade, komunalne doprinose, naknadu za uređenje voda, te naknadu za grobno mjesto;

g) ispravak vrijednosti potraživanja u iznosu od 1.618.190 kn. Temeljem Pravilnika o proračunskom računovodstvu propisano da se ispravak vrijednosti potraživanja obvezno provodi na kraju proračunske godine uzimajući u obzir:

1. kašnjenje u naplati preko godine dana

2. pokretanje stečajnog i/ili likvidacijskog postupka nad dužnikom;

**Višak prihoda poslovanja (AOP 233)** iznosi 10.000.683 kn nakon provedene korekcije rezultata propisanih čl. 82 Pravilnika o proračunskom računovodstvu za iznos od 284.244 kn zbog kapitalnih prijenosa sredstava kojima je financirana nabava nefinancijske imovine točnije za iznos kapitalne pomoći Ministarstva za demografiju, obitelj, mlade i socijalnu politiku za rekonstrukciju prostora dječjeg vrtića Sabunić.

**Manjak prihoda od nefinancijske imovine (AOP 238)** iznosi 1.630.242 kn također nakon provedene korekcije rezultata za kapitalnu pomoć Ministarstva za demografiju, obitelj, mlade i socijalnu politiku za rekonstrukciju prostora dječjeg vrtića Sabunić.

1. **Bilješke uz Izvještaj o obvezama (Obrazac: Obveze)**

Stanje obveza na početku izvještajnog razdoblja 01.01.2019. godine (AOP 001) iznosilo je 1.438.483 kn.

Povećanje obveza u izvještajnom razdoblju (AOP 002) iznosi 17.414.385 kn.

U izvještajnom razdoblju je podmireno obveza (AOP 019) u iznosu 18.049.418 kn.

Saldo obveza na kraju izvještajnog razdoblja (AOP 036) iznosi 803.450 kn.

Stanje nedospjelih obveza iznosi 803.450 kn a odnosi se na:

- obvezu za plaće 12/19 u iznosu od 111.858 kn

- naknadu za uređenje voda (obveza za Hrvatske vode) 61.828 kn

- nedospjele obveze prema dobavljačima za materijalne rashode 437.358 kn

- nedospjele obveze prema dobavljačima za nabavu nefinancijske imovine 137.500 kn

- obveze za intelektualne i osobne usluge 7.858 kn

- ostale tekuće obveze 47.048 kn.

1. **Bilješke uz Izvještaj o promjenama u vrijednosti i obujmu imovine i obveza (Obrazac: P-VRIO)**

**Promjene u obujmu nefinancijske imovine (AOP 019)** odnose se na povećanje imovine prema procijenjenoj vrijednosti koja do sada nije bila evidentirana u poslovnim knjigama ili je evidentirana po manjoj vrijednosti.

Navedeno povećanje iznosi 12.947.494 kn a odnosi se na:

- stambenu gradu i dvorište na č.zem. 3059, 3060/1 i 3060/2 k.o. privlaka

- dva nogometna igrališta sa svlačionicom na k.č. 6765 i 6766/29 k.o. Privlaka

- građevinsko zemljište na k.č. 3924 k.o. Privlaka

1. **Bilješke uz Izvještaj o rashodima prema funkcijskoj klasifikaciji (Obrazac: RAS-funkcijski)**

Funkcijska klasifikacija sadrži rashode razvrstane prema njihovoj namjeni. Prema funkcijskoj klasifikaciji razvrstani su rashodi poslovanja i rashodi za nabavu nefinancijske imovine.

Općina Privlaka je ostvarila rashode prema funkcijskoj klasifikaciji kroz:

1. opće javne usluge (AOP 001) u iznosu 3.124.969 kn;
2. javni red i sigurnost (AOP 024) u iznosu od 348.052 kn;
3. ekonomski poslovi (AOP 031) u iznosu od 934.089 kn;
4. zaštita okoliša (AOP 071) u iznosu od 1.883.283 kn;
5. usluge unapređenja stanovanja i zajednice (AOP 078) u iznosu od 8.655.710 kn;
6. zdravstvo (AOP 085) u iznosu od 70.653 kn;
7. rekreacija, kultura i religija (AOP 103) u iznosu od 1.012.611 kn;
8. obrazovanje (AOP 110) u iznosu od 50.252 kn;
9. socijalna zaštita (AOP 125) u iznosu od 448.509 kn;

Osoba za kontaktiranje:

Katarina Šango, struč.spec.oec

Telefon: 023 366 628

Zakonski predstavnik:

Gašpar Begonja, dipl. ing.

Privlaka, 14. veljače 2019. godine